Φορολογικό αντίο από την οικογένεια Αγγελόπουλου - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Φορολογικό αντίο από την οικογένεια Αγγελόπουλου\nΦορολογικό αντίο από την οικογένεια Αγγελόπουλου\nτου Νίκου Θεοδωρόπουλου, bankingnews.gr\n«Μαύρη πέτρα» έριξαν πίσω τους ο Θόδωρος και η Γιάννα Αγγελοπούλου. Το κεφάλαιο Ελλάδα έκλεισε για τη διάσημη και πλούσια οικογένεια, αφού μάζεψαν τις βαλίτσες τους και είπαν ένα «φορολογικό αντίο» στην Ελλάδα του ΣΥΡΙΖΑ.\nΟ κ. Θόδωρος Αγγελόπουλος αποχώρησε από μέλος Διοικητικών Συμβουλίων εταιρειών, στα οποία συμμετείχε, ενώ, αντιστοίχως, η κ. Γιάννα Αγγελοπούλου προσκόμισε διακοπή εργασιών από τον Δικηγορικό Σύλλογο Αθηνών.\nΗ οικογένεια Αγγελόπουλου, στη συνέχεια, κατέθεσε δικαιολογητικά, τα οποία επιβεβαίωναν ότι δεν είχε κανέναν οικονομικό, εμπορικό και οικογενειακό δεσμό, δηλαδή ότι τα παιδιά τους είναι κάτοικοι εξωτερικού.\nΟι αρμόδιες φορολογικές αρχές δεν ήταν σε θέση να εμποδίσουν το φορολογικό αίτημα της οικογένειας, καθώς μπορούσαν να αποδείξουν ότι είναι μόνιμοι κάτοικοι εξωτερικού.\nΗ αποχώρηση της οικογένειας Αγγελόπουλου μεταφράζεται σε απώλειες για τα κρατικά ταμεία, καθώς οι ετήσιοι φόροι που κατέβαλαν ξεπερνούσαν τουλάχιστον τις 100.000 ευρώ.\nΟι φορολογικές αρχές βγαίνουν διπλά χαμένες, καθώς αφενός από φέτος δεν θα εισπράξουν ούτε ένα ευρώ φόρο και, αφετέρου, δε θα έρχεται συνάλλαγμα στη χώρα από την οικογένεια Αγγελόπουλου.\nΑξιόπιστη πηγή του υπουργείου Οικονομιών μετέφερε στο bankingnews.gr ότι ο κ. Θόδωρος Αγγελόπουλος θα μπορούσε να είχε κάνει χρήση της νομοθεσίας ως κάτοικος εξωτερικού από το παρελθόν, αλλά δεν είχε ασκήσει αυτό το δικαίωμα.\nΗ χρονική στιγμή που επιλέγει να φύγει η οικογένεια Αγγελόπουλου από την Ελλάδα, σύμφωνα με κάποιους, συνδέεται άμεσα με τη φορολογική πολιτική της κυβέρνησης ΣΥΡΙΖΑ η οποία έχει στοχοποιήσει τους πλούσιους.\nΩς εδώ «άντεξε» η οικογένεια Αγγελόπουλου.\nΤο κύμα φυγής διακατέχει και τους επιχειρηματίες μικρότερης οικονομικής εμβέλειας, καθώς είναι φύσει αδύνατο να επιβιώσουν σε αυτό το φορολογικό περιβάλλον.\nΓια την οικογένεια Αγγελόπουλου η μόνη φορολογική δοσοληψία που θα έχει με την εφορία θα είναι η πληρωμή του ΕΝΦΙΑ για την έπαυλη που διατηρεί στο Ψυχικό.\nΤέλος, να σημειωθεί ότι η οικογένεια Αγγελόπουλου είχε προσφύγει στα διοικητικά δικαστήρια για φόρους που της είχαν καταλογισθεί το 2011, οι οποίοι όμως ακυρώθηκαν στη συνέχεια με δικαστικές αποφάσεις.


Τελευταία ενημέρωση: 2012-02-07, 14:17:11\nΟι κακές καιρικές συνθήκες κρατούν κλειστά σήμερα τα περισσότερα από τα χιονοδρομικά κέντρα στη Βόρεια Ελλάδα. Σε αναστολή λειτουργίας βρίσκεται το χιονοδρομικό κέντρο στη Βασιλίτσα των Γρεβενών, όπου το ύψος του χιονιού έφτασε τα 2 μέτρα σπάζοντας «ρεκόρ», ενώ κάποιοι ανοιχτοί αναβατήρες για σκι υπάρχουν μόνο στο Πήλιο και στο Σέλι.\n«Όταν υπάρχει τόσο έντονη χιονόπτωση συνήθως τα χιονοδρομικά προχωρούν είτε σε αναστολή της λειτουργίας τους, που σημαίνει ότι στο βουνό βρίσκεται μόνο το αρμόδιο προσωπικό, είτε κλείνουν για κάποια 24ωρα», δήλωσε ο πρόεδρος της Ένωσης Χιονοδρομικών Κέντρων Ελλάδας, Χρήστος Παππάς.\nΑνοιχτοί είναι κάποιοι αναβατήρες στο Σέλι, ωστόσο ο δρόμος προς το χιονοδρομικό είναι δύσκολος και η χρήση των αλυσίδων είναι απαραίτητη. Όπως αναφέρει η τροχαία, κάποιοι προσπαθούν να ανέβουν το βουνό χωρίς αντιολισθητικές αλυσίδες με αποτέλεσμα να δυσχεραίνουν και το έργο των εκχιονιστικών μηχανημάτων.\nΣύμφωνα με τις εκτιμήσεις της μετεωρολογικής υπηρεσίας οι έντονες χιονοπτώσεις στη Βόρεια Ελλάδα θα συνεχιστούν, ωστόσο τις επόμενες ώρες το χιόνι θα είναι σε μικρότερη ποσότητα γεγονός που σημαίνει πως αρκετά από τα χιονοδρομικά κέντρα θα μπορέσουν και πάλι να υποδεχτούν τους επισκέπτες τους.


Previous Article Δόθηκε στην κυκλοφορία η παράκαμψη της γέφυρας Μπαλάνου\nNext Article Συνάντηση του Γενικού Δ/ντη της ΕΔΑ ΘΕΣΣ με τον Δήμαρχο Μουζακίου\nΗ Δημοτική αρχή οργανώνει κατά τις νυκτερινές ώρες του Σαββάτου προς Κυριακή και Κυριακής προς Δευτέρα επιχείρηση πλυσίματος κεντρικών δρόμων στην πόλη της Καρδίτσας.\nΗ επιχείρηση θα γίνεται τις 00.00 έως τις 07.00 Κυριακής και Δευτέρας. Παρακαλούμε τους συμπολίτες το βράδυ του Σαββάτου μέχρι το ξημέρωμα της Κυριακής να μετακινήσουν τα αυτοκίνητα που είναι παρκαρισμένα στις οδούς Καραϊσκάκη και Α. Παπανδρέου από τον Σιδ. Σταθμό έως και την Καποδιστρίου. Επίσης από την Αθ. Μπλατσούκα (από το ξενοδοχείο Άρνη έως την Τρικάλων) και Ταλιαδούρου από το ύψος της Τρικάλων έως το κέντρο.\nΤην Κυριακή το βράδυ μέχρι το ξημέρωμα της Δευτέρας από 00:00 έως 07:00, η επιχείρηση θα συνεχιστεί στις οδούς Δ. Λάππα (από Καραμανλή έως Αγράφων) και Νικηταρά – Βασιαρδάνη από Αγράφων έως τη Δημ. Πινακοθήκη. Η κυκλοφορία των αυτοκινήτων θα γίνεται σύμφωνα με τις υποδείξεις της Τροχαίας. Ευελπιστούμε στην κατανόηση των συμπολιτών μας και στη συνεργασία τους για το καλύτερο δυνατό αποτέλεσμα.


Δεν έχουν γνωρίσει τον δάσκαλό τους …Σαράντα μέρες μετά το πρώτο σχολικό κουδούνι – Magnesia.TV\nHome/Magnesia.TV/Δεν έχουν γνωρίσει τον δάσκαλό τους …Σαράντα μέρες μετά το πρώτο σχολικό κουδούνι\n11 Σεπτεμβρίου 2017: Το πρώτο σχολικό κουδούνι για τη νέα χρονιά χτυπά. Οι αυλόπορτες των σχολείων ανοίγουν για να υποδεχθούν τους μαθητές. Στους καθιερωμένους αγιασμούς για την έναρξη των μαθημάτων, οι διευθυντές Εκπαίδευσης στη Μαγνησία διαβεβαιώνουν ότι κάθε τμήμα έχει το δάσκαλό του, κι ότι με εξαίρεση κάποια ελάχιστα κενά εκπαιδευτικών, η σχολική χρονιά ξεκινά ομαλά…\n22 Οκτωβρίου 2017: Ξεσηκωμός γονέων στην περιφέρεια της Μαγνησίας. Σε Τρίκερι, Σκιάθο, Σκόπελο και Αλόννησο, υπάρχουν μαθητές που 45 ημέρες μετά τον αγιασμό για τη νέα σχολική χρονιά, δεν έχουν γνωρίσει καν τους δασκάλους τους στα δημοτικά σχολεία, δεν έχουν κάνει ούτε μία ώρα μάθημα σε μαθήματα στο Γυμνάσιο και το Λύκειο. Και είναι οι γονείς που, αγωνιώντας για την εκπαίδευση των παιδιών τους, μπαίνουν μπροστάρηδες στον αγώνα για να διεκδικήσουν το αυτονόητο: εκπαιδευτικούς για να ξεκινήσουν -επιτέλους- μαθήματα.\nΟι προβλέψεις ότι μετά το πρώτο σχολικό κουδούνι, θα αποκαλυφθούν τα πραγματικά κενά επιβεβαιώθηκαν. Μπορεί εκπαιδευτικοί να είχαν τοποθετηθεί σε όλα τα σχολεία από τα υπηρεσιακά συμβούλια Πρωτοβάθμιας και Δευτεροβάθμιας, η εικόνα όμως ανατράπηκε ήδη από τις πρώτες ημέρες. Αδειες εκπαιδευτικών λόγω ασθένειας, εγκυμοσύνης ή ανατροφής, μη αποδοχή από εκπαιδευτικούς των τοποθετήσεών τους σε σχολεία μακριά από τον Βόλο (αφορά κυρίως 15 εκπαιδευτικούς-συζύγους στρατιωτικών που βάσει Νόμου θα έπρεπε να είχαν τοποθετηθεί στη χερσαία Μαγνησία), άφησαν κενά στα σχολεία. Ορισμένα από αυτά, δεν έχουν ακόμη καλυφθεί, αν και έχουν ζητηθεί αναπληρωτές…\nΓονείς που δεν έχουν γνωρίσει τη νέα δασκάλα ή δάσκαλο των παιδιών τους, που αναγκάζονται να κρατούν στο σπίτι τα νήπια επειδή το νηπιαγωγείο δεν λειτουργεί λόγω έλλειψης εκπαιδευτικού, ή που μοιράζονται την αγωνία των παιδιών τους που ετοιμάζονται για πανελλαδικές τον ερχόμενο Ιούνιο και δεν έχουν κάνει ούτε μία ώρα μάθημα σε πανελλαδικώς εξεταζόμενα μαθήματα, περίμεναν υπομονετικά πριν αποφασίσουν εκείνοι, πριν από τα παιδιά τους, να «κλειδώσουν λουκέτα» στα σχολεία, με αποχή από τα μαθήματα.\nΠαραλύουν τα σχολεία στη Σκιάθο\nΣτη Σκιάθο αύριο Δευτέρα το πιθανότερο είναι ότι δεν θα γίνουν μαθήματα. Στο 2ο Δημοτικό Σχολείο του νησιού του Παπαδιαμάντη δεν υπάρχει εκπαιδευτικός από την αρχή της σχολικής χρονιάς για τη Γ’ τάξη. Οι γονείς αποφάσισαν να απέχουν οι μαθητές από τα μαθήματά τους, και το ίδιο φέρονται να είναι αποφασισμένοι να ακολουθήσουν όλοι οι γονείς των μαθητών και στις δύο βαθμίδες εκπαίδευσης. Αλλωστε, τόσο από το Γυμνάσιο όσο και από το Λύκειο, χάνονται κάθε εβδομάδα εκατοντάδες ώρες διδασκαλίας σε βασικά μαθήματα, ακόμη και πανελλαδικώς εξεταζόμενα στο Λύκειο.\nΗ αγανάκτηση οδήγησε στο κατώφλι της Πρωτοβάθμιας\nΗ αγανάκτηση γονέων από Τρίκερι και Γλώσσα Σκοπέλου οδήγησε τα βήματά τους μέχρι το κατώφλι της Διεύθυνσης Πρωτοβάθμιας Εκπαίδευσης Μαγνησίας. Οι γονείς δεν ήταν μόνοι τους.\nΤους γονείς των 22 μαθητών του Τρικερίου συνόδευσε ο δήμαρχος Νοτίου Πηλίου, Νίκος Φορτούνας, στηρίζοντας το αίτημά τους για την πλήρωση του κενού της τρίτης δασκάλας. Μιας δασκάλας που δεν έχουν γνωρίσει λόγω συνεχόμενων αναρρωτικών αδειών από την έναρξη της σχολικής χρονιάς, η απουσία της οποίας στερεί επίσης το σχολείο από μαθήματα αγγλικών και φυσικής αγωγής, δεδομένου ότι στα διθέσια δεν προβλέπονται ειδικότητες! Λίγες ώρες μετά τους γονείς του Τρικερίου, «απόβαση» στον Βόλο και στο «Καπνάκι» όπου λειτουργεί το «στρατηγείο» της Πρωτοβάθμιας έκαναν γονείς από τη Γλώσσα Σκοπέλου συνοδευόμενοι από την αντιδήμαρχο του νησιού Αθηνά Ντάκη.\nΣτην περιοχή της Γλώσσας, το νηπιαγωγείο μέχρι πρόσφατα δεν λειτουργούσε λόγω έλλειψης νηπιαγωγού. Οι γονείς κρατούσαν τα παιδιά στο σπίτι περιμένοντας πότε θα ξεκινήσει για τα ίδια η σχολική χρονιά…\nΤο πρόβλημα όμως δεν περιορίζεται στο νηπιαγωγείο. Λείπει και εκπαιδευτικός από το δημοτικό σχολείο, όπου 50 μαθητές καλούνται να κάνουν μάθημα με δύο μόλις δασκάλες. Το θέμα έφθασε με επιστολή διαμαρτυρίας μέχρι το Υπουργείο Παιδείας.\nΣτη Γλώσσα, κενά υπάρχουν και στις λυκειακές τάξεις, σε βασικά μαθήματα, πανελλαδικώς εξεταζόμενα, όπως για παράδειγμα η φυσική, τα μαθηματικά και η πληροφορική.\nΣε ετοιμότητα για δυναμικές κινητοποιήσεις βρίσκονται και οι γονείς της Αλοννήσου. Οι μαθητές του δημοτικού σχολείου στο ακριτικό νησί, που φοιτούν στην Ε’ τάξη, κάνουν μαθήματα με τους εκπαιδευτικούς του σχολείου που έχουν κενές ώρες. Η δασκάλα τους έχει αναρρωτική άδεια και το κενό της δεν έχει καλυφθεί. Και το ολοήμερο τμήμα στο νηπιαγωγείο επίσης δεν λειτουργεί λόγω έλλειψης εκπαιδευτικού.\nΠρος το παρόν οι γονείς διαμαρτύρονται με επιστολή τους προς την Πρωτοβάθμια. Δηλώνουν όμως αποφασισμένοι, αν δεν βρεθεί λύση, να κινητοποιηθούν.\nΕκπτώσεις… εκπαιδευτικών στην Περιφέρεια\nΗ κατάσταση όπως διαμορφώνεται στην περιφέρεια της Μαγνησίας, στα πιο απομακρυσμένα σημεία της, στα νησιά των Βορείων Σποράδων και στο Τρίκερι δεν είναι τυχαία. Και αποτελεί τον μόνιμο «πονοκέφαλο» για τις δύο διευθύνσεις Εκπαίδευσης. Εκπαιδευτικοί τοποθετούνται, αναπληρωτές προσλαμβάνονται, έρχονται όμως και φεύγουν… απουσία κινήτρων για να παραμείνουν στις σχολικές μονάδες.\nΣτα νησιά, η διδασκαλία σε ένα σχολείο συνεπάγεται έξοδα για το στήσιμο ενός ολόκληρου νοικοκυριού. Η ζωή είναι δε, λόγω της απόστασης από τη χερσαία Μαγνησία, πιο ακριβή ακόμη και για την κάλυψη καθημερινών αναγκών.\nΈτσι πολλοί, που συνήθως καλούνται να διατηρήσουν και δεύτερο σπίτι ή έχουν οικογένεια, επιλέγουν να μην αποδεχθούν τη θέση. Άλλωστε ο μισθός είναι μετρημένα… κουκιά. Αλλά και στα απομακρυσμένα χωριά της χερσαίας Μαγνησίας όπως το Τρίκερι, η καθημερινή μετάβαση απαιτεί βενζίνες. Και τα οδοιπορικά καλύπτονται από την τσέπη των ίδιων των εκπαιδευτικών. Οι τοπικές κοινωνίες όμως ξεσηκώνονται. Πρόκειται για ανθρώπους που συνειδητά μένουν στα χωριά τους, στηρίζοντας τη ζωή στην επαρχία. Και το μόνο που ζητούν είναι τα στοιχειώδη: δασκάλους για τα παιδιά τους. Πριν αναγκαστούν να εγκαταλείψουν τον τόπο τους, κλείσουν τα σχολεία και ερημώσουν ολόκληρα χωριά.\nBy Magnesia.TV|2017-10-23T08:15:21+00:00Οκτώβριος 23rd, 2017|Magnesia.TV|0 Comments


Εκατοντάδες ιστορικοί κατά της Συμφωνίας των Πρεσπών! Επιστολή – κόλαφος στον Π. Παυλόπουλο – Cognosco Team\n26/12/2018 26/12/2018 ΕΛΛΑΔΑ1 σχόλιο στο Εκατοντάδες ιστορικοί κατά της Συμφωνίας των Πρεσπών! Επιστολή – κόλαφος στον Π. Παυλόπουλο\nΑριστοτέλειο Πανεπιστήμιο, Σκοπιανό, Συμφωνία Πρεσπών, Συμφωνία των Πρεσπών\n1 thought on “Εκατοντάδες ιστορικοί κατά της Συμφωνίας των Πρεσπών! Επιστολή – κόλαφος στον Π. Παυλόπουλο”\nΠαράθεμα: Εκατοντάδες ιστορικοί κατά της Συμφωνίας των Πρεσπών! Επιστολή – κόλαφος στον Π. Παυλόπουλο « ΑΒΕΡΩΦ


Πίσω από το deal του Μήτρογλου με τον Ολυμπιακό - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Πίσω από το deal του Μήτρογλου με τον Ολυμπιακό\nΠίσω από το deal του Μήτρογλου με τον Ολυμπιακό\nΔεκέμβριος 20, 2013 Αθλητικά\nΌταν όλοι έλεγαν για τη ρήτρα της πώλησης του Μήτρογλου και μιλούσαν για την αύξηση του συμβολαίου του, στον Ολυμπιακό γελούσαν κάτω από τα … μούσια τους, γιατί ήδη είχαν συμφωνήσει με τον διεθνή φορ, ότι δεν θα ισχύσει η ρήτρα και η ΠΑΕ θα έχει τον πρώτο και τελευταίο λόγο.\nΑν δηλαδή οποιοσδήποτε ενδιαφερόμενος έφερνε 8 εκατομμύρια, δεν θα έπαιρνε τον Μήτρογλου, όπως αναφερόταν στο συμβόλαιο. Ήταν απλά ένας τυπικός όρος, αφού ουσιαστικά ο παίκτης έδινε τα… δικαιώματα του στον Ολυμπιακό και όχι στον μάνατζερ του.\nΈτσι μετά τα 35 λεπτά συμμετοχής στην πρεμιέρα με την Καλλονή, έγινε βασικός με τον Ατρόμητο, ενώ την τρίτη αγωνιστική στη Λιβαδειά μπήκε ως αλλαγή και πέτυχε τρία γκολ από το 70 και μετά και άρχισε να τρελαίνει τα κοντέρ…Η αύξηση στις αποδοχές του παίκτη είναι της τάξης του 40% και με τα εύκολα μπόνους της κατάκτησης του πρωταθλήματος και του κυπέλλου, του πρώτου σκόρερ και τις νίκες στο Τσάμπιονς θα διπλασιασθεί. Έτσι οι 700.000 ευρώ εκτοξεύονται σε χρηματικό ποσόν, που δεν απολαμβάνει άλλος Έλληνας παίκτης στο ελληνικό πρωτάθλημα.